Иԥсҭазаара далҵит афранцыз актиор Гаспар Ульель
© AP Photo Mosa'ab ElshamyГаспар Ульель
© AP Photo Mosa'ab Elshamy
Гаспар Ульель деицырдыруеит акинофильмқәа "Ганнибал: Восхождение", "Долгая помолвка", "Сен-Лоран. Стиль - это я", "Это всего лишь конец света" рҟны инеигӡоз арольқәа рыла.
АҞӘА, ажьырныҳәа 20 – Sputnik. Еицырдыруа афранцыз актиор Гаспар Ульель 37 шықәса дшырҭагылаз иԥсҭазаара далҵит ашьхашәҩатә курорт аҿы ҳәа аанацҳауеит РИА Новости, амаҵзура "Франс Пресс" адыррақәа шьаҭас иҟаҵаны.
Уаанӡа ателеканал BFMTV адырра ҟанаҵахьан Ульель ашәҩала акурорт Розьер аҿы ашьха данылбаауаз ааха иоуит ҳәа.
Арадиостанциа France Bleu адырра ҟанаҵеит Ульель ахәышәтәырҭахь днаргеит иҭагылазаашьа хьанҭаны ҳәа. Арадиостанциа адыррала, актиор аҽа шәҩаныҟәаҩыки иареи еиҿасит ашьха ианылбаауаз.
2005- 2017 шықәсқәа рзы иара Франциа амилаҭтә кинопремиа "Сезар" ианашьан.